Diari Oficial de la Generalitat Valenciana


Sumari del DOGV 7401, del 12-11-2014 (2014/10399)

RESOLUCIÓ de 10 de novembre de 2014, del secretari autonòmic d'Economia i Ocupació, per la qual es fan públics les línies de crèdit i els imports globals màxims destinats a finançar les mesures previstes en les ordes de la Conselleria d'Economia, Hisenda i Ocupació, de 22 d'octubre de 2008, 10 de juliol de 2009, i en les ordes 33/2010 i 34/2010, de 30 d'agost de 2010, per les quals es regulen i convoquen subvencions per a facilitar la reinserció laboral dels treballadors excedents dels sectors tèxtil i de la confecció; de fabricació i components del calçat, pells adobades i marroquineria; del joguet, i del moble.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7401

Data del DOGV
:   12-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10137


Data del document
:   10-11-2014

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 10 de novembre de 2014, del secretari autonòmic d'Economia i Ocupació, per la qual es fan públics les línies de crèdit i els imports globals màxims destinats a finançar les mesures previstes en les ordes de la Conselleria d'Economia, Hisenda i Ocupació, de 22 d'octubre de 2008, 10 de juliol de 2009, i en les ordes 33/2010 i 34/2010, de 30 d'agost de 2010, per les quals es regulen i convoquen subvencions per a facilitar la reinserció laboral dels treballadors excedents dels sectors tèxtil i de la confecció; de fabricació i components del calçat, pells adobades i marroquineria; del joguet, i del moble. [2014/10681]  
  
El Ministeri de Treball i Assumptes Socials va publicar entre gener de 2008 i novembre de 2009 quatre reials decrets a fi d'establir mesures de suport als treballadors de sectors afectats pels canvis estructurals en el comerç mundial. El Reial Decret 5/2008, d'11 de gener, per al sector tèxtil i de la confecció; el Reial Decret 100/2009, de 6 de febrer, per al sector de fabricació i components del calçat, pells adobades i marroquineria; el Reial Decret 1678/2009, de 13 de novembre, per al sector del joguet, i el Reial Decret 1679/2009, de 13 de novembre, per al sector del moble. Els reials decrets van ser objecte d'adaptació a l'àmbit de la Generalitat per mitjà de les convocatòries següents:  
  
Orde de 22 d'octubre de 2008, de la Conselleria d'Economia, Hisenda i Ocupació, per la qual es regula i convoca la concessió de subvencions per a facilitar la reinserció laboral dels treballadors excedents del sector tèxtil i de la confecció.  
Orde de 10 de juliol de 2009, de la Conselleria d'Economia, Hisenda i Ocupació, per la qual es regula i convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, pells adobades i marroquineria.  
Orde 33/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del joguet.   
Orde 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble.   
Segons el que preveuen les distintes ordes, la vigència de les mesures s'estendrà al període de temps previst en cada cas. D'altra banda, la gestió anual de les convocatòries queda condicionada al fet que hi haja crèdit adequat i suficient en els pressupostos de la Generalitat i als lliuraments de fons corresponents per part del Servici Públic d'Ocupació Estatal.   
Davant de la falta d'assignació pressupostària anual pel Servici Públic d'Ocupació Estatal, hi ha expedients d'ajudes de distintes accions susceptibles de suport que no han pogut ser tramitats.  
Hi ha crèdit adequat i suficient en tresoreria en origen per a finançar les diverses mesures regulades en les ordes mencionades. La normativa reguladora de les mesures de suport als diferents sectors establix que els romanents de fons no compromesos dels lliuraments fets efectius que es troben en poder de les comunitats autònomes continuaran mantenint la destinació específica per a la qual van ser transferits i s'utilitzaran com a tresoreria en origen. Solicitat un informe sobre això, amb data 25 de novembre de 2013, el Servici Públic d'Ocupació Estatal aclarix la possibilitat d'utilitzar els esmentats fons, per la qual cosa procedix a fer públics els crèdits destinats a les accions susceptibles de suport, període 2012 i 2013, arreplegades en estes.  
  
En conseqüència, de conformitat amb l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991; el Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servici Valencià d'Ocupació i Formació (Servef), i la disposició addicional primera de les esmentades ordes, resolc:  
  
Únic. Finançament  
Fer pública la dotació pressupostària per a finançar, en l'exercici 2014, les subvencions següents:  
Les subvencions regulades en l'Orde de 22 d'octubre de 2008, de la Conselleria d'Economia, Hisenda i Ocupació, per la qual es regula i convoca la concessió de subvencions per a facilitar la reinserció laboral dels treballadors excedents del sector tèxtil i de la confecció, corresponents a les accions susceptibles de suport de 2012-2013, que es finançaran a càrrec del capítol IV del subprograma 322.53, Pla de Suport al Dector Tèxtil i de la Confecció, codi de línia T7705000, per import de 45.000 euros.  
Les subvencions regulades en l'Orde de 10 de juliol de 2009, de la Conselleria d'Economia, Hisenda i Ocupació, per la qual es regula i convoca la concessió de subvencions per a facilitar la reinserció laboral dels treballadors excedents del sector de fabricació i components del calçat, pells adobades i marroquineria, corresponents a les accions susceptibles de suport de 2012-2013, que es finançaran a càrrec del capítol IV del subprograma 322.53, codi de línia T7708000, «Pla de suport al sector de fabricació i components del calçat, pells adobades i marroquineria», per import de 60.000 euros.  
Les subvencions regulades en l'Orde 33/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del joguet, corresponents a les accions susceptibles de suport de 2012-2013, que es finançaran a càrrec del capítol IV del subprograma 322.53, codi de línia T7714000, Pla de suport al sector del joguet», per import de 15.000 euros.  
Les subvencions regulades en l'Orde 34/2010, de 30 d'agost, de la Conselleria d'Economia, Hisenda i Ocupació, per la qual es regula la concessió de subvencions per a facilitar la reinserció laboral dels treballadors excedents del sector del moble, corresponents a les accions susceptibles de suport de 2012-2013, que es finançaran a càrrec del capítol IV del subprograma 322.53, codi de línia T7715000, «Pla de suport al sector del moble», per import de 95.000 euros.  
  
Contra este acte, que esgota la via administrativa, les persones interessades podran interposar un recurs contenciós administratiu en el termini de dos mesos, comptats des de l'endemà de la seua publicació, davant del jutjat contenciós administratiu corresponent de la Comunitat Valenciana, d'acord amb el que preveuen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'este mateix òrgan en el termini d'un mes, computat en els termes ja mencionats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
  
  
València, 10 de novembre de 2014.- El secretari autonòmic d'Economia i Ocupació: Fernando Díaz Requena.